บริหารบัตรเครดิตไม่ให้เป็นหนี้
ลองเปิดกระเป๋าสตางค์ดูสิครับว่าตอนนี้คุณมีอยู่กี่ใบ หลายคนมีบัตรเครดิตเกือบจะครบทุกธนาคาร
9 ก.พ. 2559

โดย...กันดั้ม
ลองเปิดกระเป๋าสตางค์ดูสิครับว่าตอนนี้คุณมีอยู่กี่ใบ หลายคนมีบัตรเครดิตเกือบจะครบทุกธนาคาร ทุกศูนย์การค้าเพราะต้องการส่วนลดซื้อสินค้าที่มีมายั่วกิเกสอยู่ตลอด และนั่นคือสาเหตุที่ทำให้คุณตกอยู่ในภาวการณ์เป็นหนี้บัตรเครดิตโดยไม่รู้ตัววันนี้เรามีเทคนิคในการบริหารบัตรเครดิตไม่ให้เป็นหนี้ แถมยังได้แต้มสะสมแลกของพรีเมียมมาฝากกันครับ
จำกัดวงเงินด้วยการเปิดบัญชีเฉพาะ
เป็นการง่ายที่สุดหากเราสามารถจำกัดวงเงินในการซื้อสินค้าในแต่ละเดือนแยกจากบัญชีเงินออม โดยเฉพาะ นอกจากจะช่วยให้เราไม่ใช้จ่ายเกินตัวแล้ว ยังสะดวกในการชำระค่าบัตรเครดิตต่างๆ อีกด้วย
ลดจำนวนบัตรเครดิตเพิ่มแต้มได้เร็วกว่า
การมีบัตรเครดิตหลายใบช่วยเพิ่มสภาพคล่องทางการเงินได้จริง แต่อาจจะเจอภาระค่าสมาชิกบัตรรายปีได้หากคุณใช้วงเงินไม่ครบตามกำหนดของบัตรจะทำให้คุณต้องเสียค่าสมาชิกรายปี และการมีบัตรหลายใบเสี่ยงต่อการหลงลืมชำระค่าบัตรเครดิตและใช้เงินวงเงินที่กำหนดส่วนตัวของคุณ
แนะนำว่าไม่ควรมีบัตรเครดิตเกิน 3 ใบ ควรใช้บัตรที่ไม่เสียค่าสมาชิกรายปีอย่างไม่มีข้อกำหนด หรือใช้บัตรของธนาคารที่คุณมีเงินฝากอยู่จะช่วยให้คุณชำระค่าบัตรเครดิตได้ง่ายขึ้น และข้อดีอีกอย่างหนึ่งของการมีบัตรเครดิตน้อยใบก็คือช่วยให้คุณสะสมแต้มบัตรเครดิตเพื่อแลกของรางวัลได้เร็วขึ้น
เปิดออนไลน์บัตรเครดิตเช็กความเคลื่อนไหววงเงินด้วยตัวเอง
บัตรเครดิตทุกธนาคารจะมีเว็บไซต์ให้คุณตรวจสอบยอดค่าใช้จ่ายด้วยตัวเอง คุณควรหมั่นตรวจสอบเป็นประจำ เพื่อให้แน่ใจว่าเลขที่บัตรของคุณจะไม่ถูกนำไปใช้โดยในการซื้อของออนไลน์ เพราะเลขหน้าบัตรและเลขหลังบัตรของคุณอาจถูกบันทึกโดยผู้ไม่หวังดีในขั้นตอนยื่นบัตรเครดิตไปชำระเงินตอนช็อปปิ้งหรือเติมน้ำมัน